બારડોલી તાલુકાનાં અકોટી થી માંગરોળીયા જતાં રોડ પર માંગરોળીયા ખાડીનું જળસ્તર વધતાં અકોટી નજીક પુલ પર થી પાણી ફરી વળ્યા હતા. ઘણા લાંબા સમયની માંગ બાદ હાલમાં જ પુલ બનાવવાની કામગીરી શરૂ કરવામાં આવી છે. પુલ પર ગળા સુધીના પાણી આવી જતાં વાહનવ્યવહાર બંધ કરી દેવામાં આવ્યો હતો. સાથે જ અકોટીનું ખાડી ફળિયું અને માંગરોળીયા ગામનો સંપર્ક કપાય ગયો હતો. ખાડી ફળિયામાં 20 થી 25 પરિવારો ઉપરાંત અહી આવેલ સમસ્ત હળપતિ સમાજ સંચાલિત આશ્રમ શાળા પણ સંપર્ક વિહોણી થઈ ગઈ હતી. હાલમાં ધોરણ 2 થી 8 સુધીમાં 95 જેટલા બાળકો આશ્રમમાં રહીને અભ્યાસ કરી રહ્યા છે.